Nous Jehans, sires de Cusel, faisons savoir à ces qui verront ces lettres que nos, de nostre bone volunté, avons doné, quitté et baillié à noble baron Jehan, conte de Bourgoigne et signour de Salins, nostre signour et nostre pere, et à ses hoirs, permaignablement, tel droit et tel raison con nous avions, poions et devions avoir à Graigi (sic) et es appendises, en garde, en signorie et en toutes autres choses... Et en tesmoignaige de ceste chose, nous avons mis notre seal pendant en ces lettres; et, à nostre priere et à nostre requeste, Richars de Monbeliart, sires de Monfort, et Symonz de Jonville, sires de Jayz, ont mis lour seaux pendans en ces lettres, à plus grant tesmoing de verté. Ce fut fait l’uictive de la nativité saint Jehan Baptiste, l’an Nostre Signour qui corroit par mil CC sexante et quatre.